– Cu-cu-ri-guu-Rigu! Cu-cu-ri-guu-Rigu! Strigă cocoşul. Păzea! Vulpea! Vrea să mănânce steluţele! – Unde e?! Cine?! Ce?! sare speriat Buchet şi, hop, o prinde pe vulpe chiar în uşa coteţului. – Ăsta da căţel, îl laudă stăpâna care aleargă somnoroasă la hărmălaia din ogradă. – Bravo, Buchet! Bravo, Rigu! Dar ce facem cu Roşcata? – Las-o să plece, zice Nicu. O fi având şi ea pe undeva pui. – Ai dreptate, e de acord mama. Să plece! Sper că va uita pentru totdeauna drumul spre ograda noastră. – Nicu, abia acum observă femeia. Ce faci aici? La ora asta cu telescopul? – Du-te să dormi, Nicule! Dă-mi telescopul! Data viitoare, adaugă ea… voi privi şi eu cu voi stelele.